18.

POZIVAJO KOMISIJO, NAJ: — sodeluje z državami članicami za izvajanje tega delovnega načrta, zlasti v zvezi z rezultati, orisanimi v Prilogi I, — seznanja države članice s potekajočimi oziroma načrtovanimi pobudami na drugih področjih politik EU, ki vplivajo na šport, ter z ustreznimi premiki v okviru Komisije, — Delovno skupino za šport obvešča o mandatih strokovnih skupin, — podpira države članice in druge relevantne akterje pri njihovih dejavnostih v zvezi s temami in ključnimi vprašanji, opredeljenimi v pričujoči resoluciji, zlasti tako, da: — preučuje možnosti za soustvarjanje pogojev za udeležbo držav članic in strokovnjakov ter za vključevanje predstavnikov športnega gibanja in, če je ustrezno, tudi drugih deležnikov v strokovne skupine iz Priloge I, da se zagotovita visoka in koherentna raven reprezentativnosti in strokovnega znanja, — oblikuje strokovne skupine na naslednjih področjih: — integriteta ter — razvoj veščin in človeških virov v športu, — vzpostavi druge oblike podpore v spodbudo izmenjavanju dobrih praks in medsebojnega učenja ter nabiranju znanja (npr. študije), — zagotavlja potrebni strokovni prispevek o vprašanjih v zvezi s protidopingom, zlasti o združljivosti morebitnih prihodnjih revizij protidopinškega kodeksa Svetovne protidopinške agencije s pravom EU, — zagotavlja logistično in tehnično podporo pri zbiranju in razširjanju pomembnih dokumentov in informacij o športni politiki EU, — organizira posebna tematska srečanja v zvezi s področji politik, ki so bila obsežno obravnavana v okviru prejšnjih in sedanjega delovnega načrta za šport. Takšna srečanja so namenjena razpravljanju o za politiko relevantnih rezultatih projektov, ki jih financira EU in so v korist športu, kot tudi spodbujanju izmenjave dobrih praks in spoznanj o posebnih temah, pregledu doseženega napredka in ugotavljanju, kje so potrebni nadaljnji ukrepi, zlasti na področjih iz Priloge I. Tovrstna srečanja bi bilo treba organizirati najmanj enkrat letno, — zagotovi nadaljevanje dela prejšnjih skupin na visoki ravni – za množični šport in za šport in diplomacijo –, ki jih je ustanovila Komisija, — zagotovi nadaljnje ukrepanje na podlagi priporočil, ki jih je pripravila prejšnja strokovna skupina za dobro upravljanje, in nadaljnjo obravnavo aktualnih vprašanj, povezanih z bojem proti vnaprejšnjemu dogovarjanju o rezultatih, — spodbuja priznavanje veščin in kompetenc v športu, — soustvarja pogoje za strukturiran dialog o športu, vključno z organizacijo letnega športnega foruma EU, na katerem se srečujejo vsi ključni deležniki z različnih ravni športa, — pripravi vsakoletni evropski teden športa in ga vse leto promovira kot orodje za spodbujanje udejstvovanja v športu in telesnih dejavnostih v skladu s prednostnimi nalogami iz tega delovnega načrta, — podpira prednostne teme in pripadajoča ključna vprašanja, opredeljene v tem delovnem načrtu, pri čemer se opira na program Erasmus+ in druge ustrezne programe EU, pa tudi na evropska strukturna in investicijski sklad, — v prvi polovici leta 2020 na podlagi prostovoljnih prispevkov držav članic sprejme poročilo o izvajanju in ustreznosti delovnega načrta. To poročilo bo osnova za pripravo morebitnega naslednjega delovnega načrta EU v drugi polovici leta 2020, — če je ustrezno, rezultate, dosežene v okviru delovnih struktur iz tega in prejšnjih delovnih načrtov EU za šport, ponudi javnosti.